<classify> Tutatumia nafasi hiyo kumuombea Rais ili aweze kutekeleza majukumu yake aliyokabidhiwa na Watanzania kuongoza Taifa letu ili aweze kufanikiwa, alisema Askofu Malassy.Pia Askofu Malassy ameongeza kuwa watatumia mkesha huo kumshukuru Mungu kwa kuijalia Tanzania kumaliza Uchaguzi Mkuu kwa amani na utulivu, kumuombea Rais afya njema na utendaji mzuri anaoendelea kuufanya kwa maendeleo ya Taifa kwa kuwa mara zote amesisitiza kufanyiwa maombi na Watanzania.Aidha Askofu Mallassy amewataka wananchi wote kutumia siku hiyo kumuomba na kumshukuru Mungu kwa amani iliyopo nchini kwa vile ndio msingi mkubwa wa shughuli za kila siku zinazosaidia kupata kipato na maendeleo ya Taifa kwa ujumla.Naye Mchungaji Olivia Mallonga alisema kwamba wao kama wadau wanaendeleza desturi ya kuliombea Taifa amani ili lisije kutumbukia kwenye machafuko kama nchi nyingine.Watanzania wana dini ndio maana wanatumia imani zao kufanya maombi ili Mungu awalinde na maovu au machafuko yanayoweza kutokea kutokana na sababu yoyote, alisema Mchungaji Olivia.  <topic>: michezo 